diyan siya nanahan at namatay, at diyan din siya nalibing, at ayon sa sabisabihan ay tumatagilid si dona jeronima kung pumapasok sa yungib dahil sa katabaan. ang kabantugan niya sa pagkaenkantada ay buhat sa ugali niyang paghahagis sa ilog ng mga kasangkapang pilak na ginagamit sa mga piging niyang dinadaluhan ng maraming ginoo. isang lambat ang nasa ilalim ng tubig at siyang sumasahod sa mga kasangkapang doon na nahuhugasan. wala pang dalawang pung taon ang nakararaan na ang ilog ay dumadaang halos humahalik sa pintuan ng yungib, ngunit untiunting lumalayo, gaya rin naman ng pagkalimot ng mga taga rito sa kay dona jeronima. mainam na alamat! ani ben zayb, susulat ako ng ukol diyan. iniisip na ni aling victorina na manirahan sa isa namang yungib at sasabihin na sana ng unahan siya ni simoun, na nagsabing: ngunit ano ang palagay ninyo sa bagay na iyon,.